Pont Llangynidr

Pont garreg sy'n croesi Afon Wysg ym Mhowys, Cymru, yw Pont Llangynidr. Saif yn union i'r gogledd o ardal Coed-yr-ynys ym mhentref Llangynidr, ac fe'i hadnabyddir hefyd fel Pont Coed-yr-ynys.  Mae'n cludo ffordd y B4560 i gyfeiriad pentref Bwlch.

Mae'n 230 troedfedd (69 m) o hyd. Mae'r ffordd dros y bont yn gul iawn, dim ond 8 troedfedd (2.5 m) o led, ac mae cyfyngiadau ar led a phwysau cerbydau."Llangynidr Bridge", Coflein;  adalwyd 13 Chwefror 2025"Llangynidr Bridge, Nr. Crickhowell", National Transport Trust; adalwyd 13 Chwefror 2025 Mae gan y bont chwe bwa carreg. Fel Pont Crucywel gerllaw mae ganddi dorddyfroedd (Saesneg: cutwaters) trionglog wrth y pierau; mae'r rhain yn cael eu hymestyn i lefel y ffordd i ddarparu llochesau i gerddwyr er mwyn osgoi traffig olwynion. Mae'r bont yn arbennig o drawiadol oherwydd ei lleoliad ar yr afon a'i huchder sylweddol drosti, ac roedd yn hoff bwnc gan arlunwyr tirluniau. 

Mae'r bont bresennol yn dyddio o tua 1700, a chredir mai hi yw'r bont hynaf ar Afon Wysg. Cyn hynny roedd bont tua 500 m ymhellach i'r gorllewin.

Gwyddys i Bont Llangynidr gael ei hatgyweirio yn 1707, ac eto yn 1822. Ym 1794 sefydlwyd giât dyrpeg ar ochr Bwlch i'r afon, ac arwerthwyd yr hawl i gasglu'r tollau ym 1800. Mae'r bwthyn tyrpeg yn dal i sefyll. Gwnaethpwyd atgyweiriadau pellach yn 2015–16. 

Oriel

Cyfeiriadau

Dolenni allanol
 "Llangynidr Bridge", British Listed Buildings

Categori:Adeiladau rhestredig Gradd I Powys
Categori:Llanfihangel Cwm Du gyda Bwlch a Chathedin
Categori:Llangynidr
Llangynidr